ANCYL beplan optog na Zille se kantoor | Nuus24
Johannesburg – Die ANC-jeugliga in Kaapstad beplan Maandag 'n optog na premier Helen Zille se kantoor, het 'n streekvoorsitter gesê.Zille het aan die Sunday Times gesê sy sal slegs teenwoordig wees om lede van die jeugliga se versoekskrif te aanvaar indien hulle "hul dreigemente om die stad onregeerbaar te maak" terugtrek.Khaya Yozi, voorsitter van die jeugliga in die Dullah Omar-streek, het gesê die optog word gehou om te verseker dat "wit begunstigdes" van ekonomiese produksie "die knyp sal voel".Hy het egter gesê die doel is nie om geweld aan te hits nie.Die optog word gehou om die aandag te fokus op probleme met dienslewering, het hy gesê.– Volg Nuus24 op Twitter